23 Μαρτίου 2020

Θέμα: Οδηγίες για την αξιοποίηση του υλικού για εργασία των μαθητών από το σπίτι στο μάθημα των Μαθηματικών - ΣΤ΄ τάξη

Αγαπητοί γονείς και μαθητές,

Ελπίζω να είστε όλοι καλά και υγιείς. Μέχρι να επιστρέψουμε στα σχολεία και σύμφωνα με τις οδηγίες του Υπουργείου, θα έχουμε τη δυνατότητα να επικοινωνούμε μέσω της ιστοσελίδας του σχολείου και με email όπου αυτό κρίνεται σκόπιμο. Σε αυτές τις δύο πρώτες εβδομάδες 23/3 μέχρι 5/4 2020 θα γίνει επανάληψη στην ενότητα 8 (Πολλαπλασιασμός και Διαίρεση κλασμάτων). Στη συνέχεια ακολουθώντας τις σχετικές οδηγίες, θα προχωρήσουμε ανάλογα. Στόχος μας/σας θα είναι, τα παιδιά να καλύψουν τη βασική ύλη της Στ’ τάξης και παράλληλα, μέσα από στοχευμένες επαναλήψεις, να ετοιμαστούν για το γυμνάσιο.

Σε σχέση με το υλικό που θα επισυνάπτεται:

* Μπορείτε, αν υπάρχει η δυνατότητα να το φωτοτυπήσετε, ή απλά να κάνουν τις πράξεις σε ένα τετράδιο.
* Αν υπάρχουν απορίες μπορείτε να μου στείλετε email γράφοντας τη σελίδα, την άσκηση και το ερώτημά σας. Μπορείτε ακόμα να το φωτογραφίσετε ή να το στείλετε ηλεκτρονικά.
* Σας προτρέπω να αξιοποιήσετε και τα εφαρμογίδια που προτείνονται.

Η δομή του υλικού περιλαμβάνει (α) Θεωρία-Παραδείγματα, (β) Δραστηριότητες και (γ) Εφαρμογίδια για υπολογιστές και οθόνες αφής (tablets) και τα οποία μπορούν οι μαθητές/τριες να χρησιμοποιήσουν για εμπέδωση των νέων εννοιών.

Το υλικό μπορεί να εμπλουτιστεί με δραστηριότητες από την αντίστοιχη ενότητα του βιβλίου Μαθηματικών της ΣΤ΄ τάξης που βρίσκεται αναρτημένο στην ιστοσελίδα <http://archeia.moec.gov.cy/sd/11/meros_4_enotita_8.pdf>

Παράλληλα, οι μαθητές/τριες μπορούν να αξιοποιήσουν το υλικό:

* Της έρευνας TIMSS για τα Μαθηματικά που βρίσκεται στην ιστοσελίδα

 [http://keea-timss.pi.ac.cy/timss/index.php?id=maths.](http://keea-timss.pi.ac.cy/timss/index.php?id=maths) Η αξιοποίηση του υλικού προσφέρεται για επανάληψη της ήδη διδακτέας ύλης.

* Που υπάρχει στην ιστοσελίδα της Κυπριακής Μαθηματική Εταιρείας (ΚΥΜΕ) <https://www.cms.org.cy/>
* Που υπάρχει στην ιστοσελίδα <https://thalescyprus.com/?page_id=1185>